**ΕΝΗΜΕΡΩΣΗ ΓΟΝΕΩΝ**

**Το σχολείο δεν μπορεί να εγγυηθεί την ασφάλεια των προσωπικών «τιμαλφών’. Ως εκ τουτου έχουν έως τώρα γίνει επανειλημμένες συστάσεις στους μαθητές να φέρνουν στο σχολείο τα απαραίτητα για την εκπαιδευτική διαδικασία δηλ. τα βιβλία τους και ίσως το ημερήσιο χαρτζηλίκι τους.**

**ΤΑ ΚΙΝΗΤΆ ΤΗΛΈΦΩΝΑ ΑΠΑΓΟΡΕΥΟΝΤΑΙ ΚΑΙ Η ΑΠΑΓΟΡΕΥΣΗ ΕΧΕΙ ΓΝΩΣΤΟΠΟΙΗΘΕΙ ΣΤΟΥΣ ΓΟΝΕΙΣ ΣΥΜΦΩΝΑ ΜΕ ΤΟΝ ΚΑΤΩΘΙ ΝΟΜΟ:**

**ΘΕΜΑ : «Χρήση Κινητών Τηλεφώνων και Ηλεκτρονικών Συσκευών** στις σχολικές μονάδες»

Για την εύρυθμη λειτουργία των σχολείων σχετικά με τη χρήση κινητών τηλεφώνων και ηλεκτρονικών συσκευών από μαθητές και εκπαιδευτικούς στο χώρο του σχολείου και λαμβάνοντας υπόψη το ΠΔ 28/15 (34Α΄) «Κωδικοποίηση διατάξεων για την πρόσβαση σε δημόσια έγγραφα και στοιχεία», το ν. 2472/1997 (50Α΄) «Περί προστασίας του ατόμου από την επεξεργασία δεδομένων προσωπικού χαρακτήρα» καθώς και την με αριθμ. πρωτ. 14/21-04-2016 Πράξη του Δ.Σ του Ινστιτούτου Εκπαιδευτικής Πολιτικής, ορίζουμε τα εξής:

**1. Οι μαθητές δεν επιτρέπεται να έχουν στην κατοχή τους κινητά τηλέφωνα εντός του σχολικού χώρου.**

**2. Οι μαθητές δεν επιτρέπεται να έχουν στην κατοχή τους εκτός από κινητά τηλέφωνα και οποιαδήποτε άλλη ηλεκτρονική συσκευή ή παιχνίδι που διαθέτει σύστημα επεξεργασίας εικόνας και ήχου εντός του σχολικού χώρου.** Ο ανάλογος εξοπλισμός που τους διαθέτει το σχολείο στο οποίο φοιτούν, χρησιμοποιείται κατά τη διάρκεια της διδακτικής πράξης και της εκπαιδευτικής διαδικασίας γενικότερα και μόνο υπό την εποπτεία/επίβλεψη του εκπαιδευτικού.

**3. Οι εκπαιδευτικοί εκτός από τις διαθέσιμες από το σχολείο ηλεκτρονικές συσκευές (H/Y, laptops, tablets, διαδραστικούς πίνακες κτλ), δύνανται να χρησιμοποιήσουν και το δικό τους προσωπικό ηλεκτρονικό εξοπλισμό** κατά τη διάρκεια της διδακτικής πράξης και για τις ανάγκες αυτής, αλλά και στο πλαίσιο της εκπαιδευτικής διαδικασίας γενικότερα, τηρώντας τους κανόνες ασφάλειας και τις σχετικές διατάξεις περί προστασίας των προσωπικών δεδομένων των μαθητών και των εκπαιδευτικών (νόμοι 2472/1997 (ΦΕΚ 50/τ.Α’/1997) και 3471/2006 (ΦΕΚ 133/τ. Α'/2006).